als_Latn dik_Latn sag_Latn
Një 23 vjeçar është arrestuar në flagrancë, pasi ka tentuar që ti jepte fund jetës. Kjo nuk ishte hera e parë, pasi ai ka tentuar edhe një herë tjetër në 2014. Një ditë më parë, nga Specialistët e Komisariatit të Policisë Nr 5, është arrestuar në flagrancë shtetasi Dashamir Çajka, 23 vjeç, banues në Tiranë.
Blutë e kryeqytetit bëjnë me dije se rreth orës 21:00, në banesën e tij, i riu ka tentuar të kryej vetvrasje. Po punohet për zbulimin e arsyes së këtij veprimi, gjithashtu nga hetimet e kryera është zbuluar se ky shtetas ka tentuar edhe më parë të kryej një vetvrasje në vitin 2014, ku ka konsumuar një sasi të lartë medikamentesh.
Në cilësinë e provës materiale është sekuestruar një armë zjarri pistoletë e llojt “VOLTRAN MINI”, me një krëhër dhe dy fishekë.
Materialet proceduriale i’u kaluan Prokurorisë pranë Gjykatës së Shkallës së parë Tiranë, për veprën penale “Prodhim dhe mbajtje pa leje të armëve dhe municioneve luftarake”. /CityNews
als_Latn als_Latn als_Latn als_Latn